Gioacchino Guaragna

Gioacchino Guaragna (14. kesäkuuta 1908 Milano – 19. huhtikuuta 1971 Milano) oli italialainen miekkailija.

Vuoden 1928 kesäolympialaisissa Amsterdamissa Guaragna osallistui floretin joukkuekilpailuun ja oli siinä mukana voittamassa kultaa. Vuoden 1932 kesäolympialaisissa Los Angelesissa hän osallistui sekä floretin yksilö- että joukkuekilpailuun saaden jälkimmäisessä hopeaa ja sijoittuen ensin mainitussa neljänneksi. Vuoden 1936 kesäolympialaisissa Berliinissä hän osallistui jälleen sekä yksilö- että joukkuekilpailuun ja voitti joukkueen jäsenenä uuden kultamitalin. Yksilökilpailussa hän sijoittui viidenneksi.

Lähteet 

Italialaiset miekkailijat
Italialaiset olympiavoittajat
Vuonna 1908 syntyneet
Vuonna 1971 kuolleet